Predbežný návrh opravného rozpočtu č. 8 k všeobecnému rozpočtu na rok 2009 - Výkaz výdavkov podľa oddielov - Oddiel III : Komisia /* KOM/2009/0337 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 3.7.2009 KOM(2009) 337 v konečnom znení PREDBEŽNÝ NÁVRH OPRAVNÉHO ROZPOČTU Č. 8 K VŠEOBECNÉMU ROZPOČTU NA ROK 2009 VÝKAZ VÝDAVKOV PODĽA ODDIELOV Oddiel III – Komisia PREDBEŽNÝ NÁVRH OPRAVNÉHO ROZPOČTU Č. 8K VŠEOBECNÉMU ROZPOČTU NA ROK 2009 VÝKAZ VÝDAVKOV PODĽA ODDIELOVOddiel III – Komisia So zreteľom na: - Zmluvu o založení Európskeho spoločenstva, a najmä na jej článok 272, - Zmluvu o založení Európskeho spoločenstva pre atómovú energiu, a najmä na jej článok 177, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], naposledy zmenené a doplnené nariadením Rady (ES) č. 1525/2007[2], a najmä na jeho článok 37, Európska Komisia týmto predkladá rozpočtovému orgánu predbežný návrh opravného rozpočtu č. 8 k rozpočtu na rok 2009. OBSAH 1. Úvod 4 2. Katarálna horúčka 4 3. Reaktor s vysokým tokom neutrónov 5 4. EUROPOL 6 5. EUROJUST 7 6. OLAF 8 SÚHRNNÁ TABUĽKA PODĽA VÝDAVKOVÝCH KAPITOL FINANČNÉHO RÁMCA 10 ZMENY VO VÝKAZE VÝDAVKOV PODĽA ODDIELOV Zmeny vo výkaze výdavkov podľa oddielov sa zasielajú osobitne prostredníctvom systému SEI-BUD. Anglické znenie zmien vo výkaze výdavkov podľa oddielov je pre informáciu pripojené ako príloha k rozpočtu. 1. Úvod Predbežný návrh opravného rozpočtu (PNOR) č. 8 na rok 2009 sa vzťahuje na tieto prvky: - zvýšenie viazaných rozpočtových prostriedkov v rozpočtovej položke 17 04 01 01 „Programy na eradikáciu a monitorovanie ochorení zvierat a monitorovanie fyzických podmienok zvierat, ktoré by v spojení s vonkajšími faktormi mohli predstavovať riziko pre verejné zdravie – Nové opatrenia“ o 49 340 000 EUR. Cieľom tohto zvýšenie je posilniť rozpočet na eradikáciu katarálnej horúčky, - vytvorenie rozpočtovej položky 10 04 04 02 „Prevádzka reaktora s vysokým tokom neutrónov (HFR) – Doplnkové programy HFR (2009 až 2011)“ so symbolickým záznamom „p.m.“, - vytvorenie rozpočtovej položky 18 05 02 03 „Európsky policajný úrad – náklady na prechod“, do ktorej sa vloží suma 1 250 000 EUR vo viazaných a platobných rozpočtových prostriedkoch. Tieto rozpočtové prostriedky sa premiestnia z rozpočtového článku 18 05 09 „Predchádzanie a boj proti trestnej činnosti“, - zvýšenie dotácie Spoločenstva pre EUROJUST o 3 900 000 EUR, pričom sa navrhuje, aby sa 1 600 000 EUR z uvedenej sumy financovalo z pripísaných príjmov plynúcich zo spätného získania prebytku EUROJUST-u z rozpočtového roku 2008. Žiadosť o nové viazané rozpočtové prostriedky v tomto opravnom rozpočte sa preto týka sumy 2 300 000 EUR. Príslušné platobné rozpočtové prostriedky budú pochádzať z článku 18 06 07, ktorý sa týka programu Civilná justícia, - úpravy plánu pracovných miest úradu OLAF bez potreby dodatočných finančných prostriedkov. Čistý finančný vplyv tohto opravného rozpočtu predstavuje 51 640 000 EUR v nových viazaných rozpočtových prostriedkoch bez toho, aby sa žiadalo o nové platobné rozpočtové prostriedky. 2. Katarálna horúčka Od druhej polovice roku 2006 sa vo viacerých členských štátoch objavili prípady katarálnej horúčky sérotypu 8 a neskôr tiež sérotypu 1. Katarálna horúčka je choroba prenášaná vektormi, v prípade ktorej nie je zabíjanie náchylných druhov vo všeobecnosti vhodným opatrením, okrem prípadov zvierat klinicky postihnutých katarálnou horúčkou. Šírenie tejto choroby predstavuje vážne ohrozenie hospodárskych zvierat v Spoločenstve. Vakcinácia je najúčinnejším veterinárnym opatrením, ktoré sa môže použiť v boji proti katarálnej horúčke a mimoriadna masová vakcinačná kampaň predstavuje najlepší spôsob na dosiahnutie cieľov týkajúcich sa zníženia výskytu klinickej choroby a strát, vrátane šírenia choroby, ochrany nezasiahnutých oblastí v členských štátoch a uľahčenie bezpečného obchodu so živými zvieratami. V záujme zabránenia šíreniu tejto nákazy v čo najkratšom čase Spoločenstvo finančne prispelo na náklady, ktoré vznikli členským štátom v súvislosti s mimoriadnymi opatreniami prijatými na boj proti tejto nákaze, v zmysle rozhodnutia 90/424/EHS[3]. Celkové náklady na uvedenú vakcináciu sa na rok 2008 odhadli na 130 mil. EUR. Táto suma bola daná k dispozícii prostredníctvom opravného rozpočtu č. 3/2008[4]. V rámci opravného listu č. 2 k predbežnému návrhu rozpočtu (PNR) na rok 2009[5] Komisia uviedla, že bude potrebné zrevidovať rozpočtové potreby na rok 2009 týkajúce sa eradikácie katarálnej horúčky, a to na základe analýzy predchádzajúceho plnenia a po posúdení aktuálnej situácie. V tom čase sa predpokladalo, že okrem sumy 62 miliónov EUR, ktorá bol navrhnutá v PNR na rok 2009, bude potrebných dodatočných 100 miliónov EUR. Na základe aktualizovaných žiadostí členských štátov a doteraz nepridelených súm Komisia žiada o dodatočné viazané rozpočtové prostriedky vo výške 49 340 000 EUR. V roku 2009 sa nepožadujú žiadne dodatočné platobné rozpočtové prostriedky. 3. Reaktor s vysokým tokom neutrónov Dňa 19. apríla 2004 Rada prijala trojročný doplnkový výskumný program, ktorý by malo uskutočňovať Spoločné výskumné centrum Európskeho spoločenstva pre atómovú energiu (2004 – 2006) a ktorý sa týka prevádzky reaktora s vysokým tokom neutrónov (HFR - High Flux Reactor) v Pettene (Holandsko). Dňa 26. novembra 2007 Rada prijala jednoročné predĺženie (2007) tohto doplnkového programu. Tento program teda skončil 31. decembra 2007. HFR bol aj naďalej v prevádzke po celý rok 2008 bez doplnkového výskumného programu, pričom sa vynakladalo úsilie, aby sa jeho prevádzka a využitie zakladali na nezávislom a trvalejšom právnom režime. Keďže toto úsilie nebolo úspešné, je nevyhnutné zaistiť pokračovanie finančnej podpory v rámci nového doplnkového výskumného programu. Nový doplnkový výskumný program pre prevádzku reaktora s vysokým tokom neutrónov v Pettene (HFR) bol prijatý na obdobie troch rokov, počínajúc 1 . januárom 2009[6]. V čase postupu zostavovania rozpočtu na rok 2009 nebolo možné predvídať, kedy bude uvedené rozhodnutie prijaté, a preto nebola na tento účel pre rok 2009 vytvorená žiadna rozpočtová položka. Vzhľadom na vývoj rokovaní bolo možné zaradiť tento program do PNR na rok 2010. Teraz sa však musí zohľadniť v rámci roku 2009. Hlavné vedecké a technické ciele programu sú tieto: - zaistiť bezpečnú a spoľahlivú prevádzku HFR v Pettene tak, aby sa zaručila dostupnosť toku neutrónov na pokusné účely, - umožniť výskumným ústavom efektívne využívať HFR v širokej škále odborov: zlepšenie bezpečnosti existujúcich jadrových reaktorov, ochrana zdravia vrátane vývoja lekárskych izotopov na riešenie otázok lekárskeho výskumu, jadrová syntéza, základný výskum a odborná príprava a odpadové hospodárstvo vrátane možnosti študovať bezpečnosť správania sa jadrových palív pre novú generáciu reaktorových systémov. Reaktor sa takisto využíva na komerčnú výrobu rádioizotopov pre vyše 60 % z 10 miliónov lekárskych diagnóz určovaných každý rok v Európe. Jeho výkon robí z neho v tejto oblasti dôležité zariadenie pre európske farmaceutické spoločnosti. Navyše vďaka polohe reaktora v Európe sa jeho produkcia rýchlo zasiela do európskych lekárskych stredísk. To má zásadný význam pre najčastejšie používané izotopy s krátkym polčasom rozpadu. HFR je takisto zariadením odbornej prípravy pre doktorandov a držiteľov doktorátu, ktorí vykonávajú svoje výskumné činnosti prostredníctvom európskych programov. V tomto doplnkovom programe sa uvádza, že na financovaní sa budú podieľať tri zúčastnené členské štáty – t. j. Holandsko, Francúzsko a Belgicko – prostredníctvom finančných príspevkov do rozpočtu Európskej únie vo forme pripísaných príjmov. Komisia nebude prispievať na prevádzkové náklady HFR zo zdrojov vlastného rozpočtu. Komisia však potrebuje vytvoriť „vstupný bod“ pre tento program so symbolickým záznamom „p.m.“ v novej rozpočtovej položke 10 04 04 02 „Prevádzka reaktora s vysokým tokom neutrónov (HFR) – Doplnkové programy HFR (2009 až 2011)“. 4. EUROPOL Rozhodnutie Rady 2009/371/SVV[7] o zriadení Európskeho policajného úradu (Europol) bolo formálne prijaté 6. apríla 2009. V súlade s uvedeným rozhodnutím bude Europol, ktorý bol doteraz financovaný prostredníctvom príspevkov členských štátov, fungovať od 1. januára 2010 ako agentúra EÚ financovaná z rozpočtu Spoločenstva. Rozhodnutie Rady obsahuje ustanovenie o financovaní časti nákladov Europolu z roku 2009, ktoré vznikli v dôsledku prechodu na nový finančný rámec, zo všeobecného rozpočtu Európskej únie. Europol predložil podrobný rozpis nákladov na prechod za rok 2009, ktoré dosahujú celkovú sumu 1 337 000 EUR. Výdavky, ktoré sa majú pokryť, okrem iného zahŕňajú: - zamestnanie dočasných zamestnancov na zvládnutie vysokej pracovnej záťaže (príprava implementácie nových správnych ustanovení súbežne s bežnou pracovnou záťažou), - náklady na preklad série rozhodnutí správnej rady Europolu do všetkých úradných jazykov EÚ, - náklady na informačné technológie a cestovné náklady. V súlade so základným právnym aktom Komisia navrhuje financovať časť týchto nákladov na prechod vo výške 1 250 000 EUR, ktoré sa začlenia do novej rozpočtovej položky 18 05 02 03 „Európsky policajný úrad – náklady na prechod“. Financovania týchto nákladov nebude mať žiaden vplyv na rezervu v rámci výdavkovej kapitoly 3a, pretože viazané aj platobné rozpočtové prostriedky bude presunuté z článku 18 05 09 „Predchádzanie a boj proti trestnej činnosti“. 5. EUROJUST Dňa 22. januára 2009 kolégium Eurojustu schválilo rozhodnutie, ktorým sa mení jeho rozpočet na rok 2009 o 5,6 milióna EUR. Cieľom zvýšenia, ktoré požaduje Eurojust, je posilniť zdroje pre administratívne aj prevádzkové výdavky agentúry. EUROJUST potrebuje zvýšenie prostriedkov na pokrytie nákladov na prevádzku v druhom polroku 2009, a to najmä potrieb v oblasti ľudských zdrojov (s cieľom vyhnúť sa oneskoreniam pri prijímaní zamestnancov) a bezpečnosti (nová budova HV1). Eurojust okrem toho potrebuje viac prostriedkov na plnenie svojich hlavných úloh, aby mohol naďalej podporovať koordináciu a zjednodušovanie cezhraničnej spolupráce v prípadoch, ktorými sa zaoberá. Eurojust tiež musí uhradiť zostávajúce náklady tzv. „integrovaného balíka“ týkajúce sa nových priestorov, ako je podrobnejšie vysvetlené nižšie. V rámci tohto opravného rozpočtu a po podrobnej analýze Komisia navrhuje zvýšiť dotáciu Spoločenstva pre Eurojust o 3,9 milióna EUR. Na základe podrobnej analýzy, ktorú vykonala Komisia, sa požadovaná suma rozdelila na dve časti: prioritnú a neprioritnú. Komisia navrhuje, aby sa akceptovali tie náklady, ktoré agentúra označila za prioritné. Dotácia Spoločenstva na rok 2009 sa tak zvýši z 22,5 milióna EUR na 26,4 milióna EUR. Navrhované zvýšenie je rozdelené podľa hláv takto: Hlava 1: 1,24 milióna EUR Súčasné rozpočtové prostriedky v rámci hlavy 1 postačujú na pokrytie miezd všetkých 130 dočasných zamestnancov a 12 zmluvných zamestnancov, ktorí sú v súčasnosti zamestnaní, do konca roka. Eurojust plánuje do konca roka zamestnať ďalších 14 dočasných zamestnancov (ich celkový počet by sa zvýšil na 144) v rámci povolených limitov stanovených v jeho pláne pracovných miest, ako aj ďalších 30 zmluvných zamestnancov (celkovo 42), s ktorými sa počítalo už v žiadosti agentúry v rámci PNR na rok 2009. Dodatočné rozpočtové prostriedky na zamestnancov majú pokryť mzdy týchto nových členov personálu (940 000 EUR), ako aj dodatočné kancelárske a dočasne poskytované služby využívané na zabezpečenie kontinuity činnosti (300 000 EUR). Hlava 2: 1,75 milióna EUR , z čoho suma 1,1 milióna EUR je určená na integrovaný balík, ktorý je ešte potrebné uhradiť a 0,65 milióna EUR na náklady na zaistenie bezpečnosti. Na základe návrhu hostiteľského štátu sa rozhodlo, že Eurojust sa presťahuje na obdobie rokov 2008 – 2012 (časť agentúry bola presťahovaná 1. decembra 2008) do novej budovy v „Haagse Veste 1“ (HV1), o ktorú sa Eurojust delí s Medzinárodným trestným súdom. V októbri 2008 bola dosiahnutá dohoda s hostiteľským členským štátom týkajúca sa tohto premiestnenia, a to najmä v súvislosti s tzv. „integrovaným“ balíkom na pokrytie nákladov na prípravu novej budovy (steny, podlahy, dvere, infraštruktúra pre servery IT) v celkovej výške 3,5 milióna EUR (revidovaný odhad). Eurojust bol schopný časť týchto nákladov financovať v rámci svojho rozpočtu na rok 2008, avšak suma 1,1 milióna EUR musí byť ešte financovaná v roku 2009, čo v rozpočte na rok 2009 nebolo plánované. Keďže podľa dohody Eurojust tiež preberá všetky náklady na zaistenie bezpečnosti budovy HV1, je potrebné zvýšiť rozpočtové prostriedky na účely prijatia potrebného bezpečnostného personálu (o tieto náklady sa bude deliť s Medzinárodným trestným súdom). V súčasnosti pridelené prostriedky pokrývajú len potreby na 4,5 mesiaca, a preto sa požaduje ich zvýšenie o 0,65 milióna EUR. Hlava 3: 0,91 milióna EUR Uvedená suma sa týka týchto položiek: - zvýšenie prostriedkov na koordinačné stretnutia v dôsledku zvýšenia počtu prípadov, ktorými sa Eurojust zaoberá, o 30 % (400 000 EUR), - potreba, aby v každej z 27 národných sekcií bol vyslaný národný expert, čo znamená, že je potrebné prijať ďalších 14 vyslaných národných expertov (250 000 EUR) a - dodatočná suma vo výške 260 000 EUR na projekty IT, z čoho 164 000 EUR na prípravné práce súvisiace s bezpečnou komunikačnou infraštruktúrou s ohľadom na nové rozhodnutie o Eurojuste zo 16. decembra[8] (pripojenie členských štátov) a suma 96 000 EUR na bezpečnostné audity. Ako je vysvetlené vyššie, Komisia navrhuje zvýšenie dotácie Spoločenstva pre Eurojust o 3,9 milióna EUR. Navrhuje sa, aby suma 1,6 milióna EUR bola krytá z pripísaných príjmov plynúcich zo spätného získania prebytku Eurojustu z rozpočtového roku 2008. Žiadosť o nové viazané rozpočtové prostriedky v tomto opravnom rozpočte sa preto týka sumy 2,3 milióna EUR. Navrhuje sa, aby boli dodatočné rozpočtové prostriedky zahrnuté do rozpočtu takto: 18 06 04 01 EUROJUST — Dotácia v rámci hláv 1 a 2, 1 390 000 EUR, 18 06 04 02 EUROJUST — Dotácia v rámci hlavy 3, 910 000 EUR. Viazané rozpočtové prostriedky budú pochádzať z rezervy na rok 2009 v rámci stropu výdavkovej kapitoly 3a. Príslušné platobné rozpočtové prostriedky budú pochádzať z článku 18 06 07, ktorý sa týka programu Civilná justícia. 6. OLAF Po zriadení úradu OLAF bolo potrebné rýchlo prijať veľký počet odborníkov v oblasti boja proti podvodom, ktorých útvary Komisie nemali k dispozícii. Rozpočtový orgán preto v roku 2003 zmenil veľký počet trvalých pracovných miest na dočasné pracovné miesta, aby úrad mohol čo najskôr začať fungovať. Do služobného pomeru bol prijatý veľký počet dočasných zamestnancov. Keďže sa blížil koniec platnosti zmlúv týchto zamestnancov, úrad OLAF bol nútený prijať opatrenia, aby zabránil hromadnému odchodu a strate know-how, ktoré sa podarilo postupne vybudovať. Prvým dočasným opatrením bolo predĺženie dočasných zmlúv, ktoré sa stali zmluvami na dobu neurčitú. Trvalým dlhodobým riešením by však bolo len postupné zvýšenie pomeru úradníkov k dočasným zamestnancom. V tejto súvislosti bola v roku 2007 dosiahnutá dohoda medzi Komisiou a združeniami zamestnancov o organizácii externých a interných výberových konaní s cieľom zjednodušiť nábor dočasných zamestnancov úradu OLAF ako úradníkov. Z externých výberových konaní zároveň vzídu úspešní uchádzači, ktorí nie sú v súčasnosti dočasnými zamestnancami úradu OLAF a ktorí tak budú tvoriť dodatočný zdroj kvalifikovaných odborníkov pre nábory v budúcnosti. Výsledky externých výberových konaní (AD11, AD8, AST4) sú už k dispozícii, zatiaľ čo interné výberové konania (AD10, AD8) sa začali a v súčasnosti ešte stále prebiehajú. V súčasnosti je potrebné upraviť plán pracovných miest úradu OLAF tak, aby bolo možné prijať do služobného pomeru ako úradníkov úspešných uchádzačov z týchto výberových konaní. Keďže stálych úradníkov nie je možné prijímať na dočasné pracovné miesta, je potrebné, aby počas obmedzeného obdobia boli k dispozícii trvalé aj dočasné pracovné miesta, aby tak dočasní zamestnanci mohli byť prijatí na trvalé pracovné miesta. Komisia preto navrhuje vykonať prvé potrebné zmeny v pláne pracovných miest úradu OLAF s cieľom uľahčiť postupné prijímanie úspešných uchádzačov z externých výberových konaní, ktoré už boli dokončené. Žiadne dodatočné rozpočtové prostriedky však nebudú potrebné, pretože v ktoromkoľvek danom čase sa bude vyplácať vždy len jedna mzda, a preto je tento predbežný návrh opravného rozpočtu rozpočtovo neutrálny. Navrhovaný plán pracovných miest obsahuje 12 dodatočných stálych pracovných miest AD 11, a to bez toho, aby boli potrebné dodatočné finančné prostriedky. PNR na rok 2010 už obsahuje zodpovedajúce zníženie počtu dočasných pracovných miest AD 11 v pláne pracovných miest úradu OLAF, t. j. v pláne pracovných miest na rok 2010 nedochádza v porovnaní s rokom 2009 k žiadnemu zvýšeniu počtu pracovných miest. Keď budú dokončené všetky výberové konania a v závislosti od podielu dočasných zamestnancov úradu OLAF na príslušných zoznamoch úspešných uchádzačov bude známy počet dočasných pracovných miest, ktoré je potrebné zmeniť na trvalé pracovné miesta, Komisia navrhne potrebné rozpočtové opatrenia. Revidovaný plán pracovných miest je uvedený v prílohe k rozpočtu. SÚHRNNÁ TABUĽKA PODĽA VÝDAVKOVÝCH KAPITOL FINANČNÉHO RÁMCA Finančný rámec Výdavková kapitola/podkapitola | Finančný rámec na rok 2009 | Rozpočet na rok 2009 (vrátane OR č. 1 – 5 a PNOR č. 6 – 7) | Predbežný návrh opravného rozpočtu č. 8/2009 | Rozpočet na rok 2009 (vrátane OR č. 1 – 5 a PNOR č. 6 – 8) | |VRP |PRP |VRP |PRP |VRP |PRP |VRP |PRP | | 1. UDRŽATEĽNÝ RAST | | | | | | | | | | 1a. Konkurencieschopnosť pre rast a zamestnanosť |13 272 000 000 | |13 768 997 000 |11 100 585 513 | | |13 768 997 000 |11 100 585 513 | |1b. Súdržnosť pre rast a zamestnanosť |48 428 000 000 | |48 426 884 669 |34 963 348 789 | | |48 426 884 669 |34 963 348 789 | | Spolu | 61 700 000 000 | |62 195 881 669 | 46 063 934 302 | | |62 195 881 669 | 46 063 934 302 | | Rezerva[9] | | |4 118 331 | | | |4 118 331 | | | 2. OCHRANA PRÍRODNÝCH ZDROJOV A HOSPODÁRENIE S NIMI | | | | | | | | | | Z toho výdavky súvisiace s trhom a priame platby |46 679 000 000 | |41 131 356 325 |41 083 823 325 | 49 340 000 | |41 180 696 325 |41 083 823 325 | | Spolu | 57 639 000 000 | |56 721 437 011 | 52 566 129 680 | 49 340 000 | |56 770 777 011 | 52 566 129 680 | | Rezerva | | |917 562 989 | | | |868 222 989 | | | 3. OBČIANSTVO, SLOBODA, BEZPEČNOSŤ A SPRAVODLIVOSŤ | | | | | | | | | | 3a. Sloboda, bezpečnosť a spravodlivosť |872 000 000 | |863 925 000 |617 440 000 |2 300 000 | |866 225 000 |617 440 000 | |3b. Občianstvo |651 000 000 | |772 125 542 |800 122 542 | | |772 125 542 |800 122 542 | | Spolu | 1 523 000 000 | |1 636 050 542 | 1 417 562 542 | 2 300 000 | |1 638 350 542 | 1 417 562 542 | | Rezerva[10] | | |8 112 000 | | | |5 812 000 | | | 4. EÚ AKO GLOBÁLNY AKTÉR[11] |7 440 000 000 | | 8 103 930 360 | 8 324 169 158 | | | 8 103 930 360 | 8 324 169 158 | | Rezerva | | | -419 930 360 | | | | -419 930 360 | | | 5. ADMINISTRATÍVA[12] |7 699 000 000 | |7 700 730 900 | 7 700 730 900 | | |7 700 730 900 | 7 700 730 900 | | Rezerva | | | 76 269 100 | | | | 76 269 100 | | | 6. KOMPENZÁCIA | 210 000 000 | |209 112 912 | 209 112 912 | | |209 112 912 | 209 112 912 | | Rezerva | | | 887 088 | | | | 887 088 | | | SPOLU | 136 211 000 000 | 121 901 000 000 | 136 567 143 394 | 116 281 639 494 | 51 640 000 | |136 618 783 394 | 116 281 639 494 | | Rezerva | | |587 019 148 | 8 019 523 048 | | |535 379 148 | 8 019 523 048 | | [1] Ú. v. ES L 248, 16.9.2002, s. 1. [2] Ú. v. EÚ L 343, 27.12.2007, s. 9. [3] Ú. v. ES L 224, 18.8.1990, s. 19. [4] Ú. v. EÚ L 208, 5.5.2008, s. 1. [5] SEK(2008) 2707, 28.10.2008. [6] Rozhodnutie Rady 2009/410/Euratom, Ú. v. EÚ L 132, 29.5.2009, s. 15. [7] Ú. v. EÚ L 121, 15.5.2009, s. 37. [8] Ú. v. EÚ L 138, 4.6.2009, s. 14. [9] Pri výpočte rezervy výdavkovej podkapitoly 1a nebol zohľadnený Európsky fond na prispôsobenie sa globalizácii. [10] Suma z Fondu solidarity Európskej únie (FSEÚ) je zahrnutá mimo rámca príslušných výdavkových kapitol tak, ako je stanovené v medziinštitucionálnej dohode zo 17. mája 2006 (Ú. v. EÚ C 139, 14.6.2006). [11] Rezerva výdavkovej kapitoly 4 na rok 2009 nezahŕňa rozpočtové prostriedky týkajúce sa rezervy na pomoc v prípade mimoriadnych udalostí ani mobilizáciu nástroja flexibility. [12] Vo výpočte rezervy v rámci stropu výdavkovej kapitoly 5 je zohľadnená poznámka č. 1 finančného rámca na roky 2007 – 2013 týkajúca sa 78 miliónov EUR na príspevky zamestnancov do systému dôchodkového zabezpečenia.